วิธีควบคุมไฟป่าแบบดั้งเดิมของชนพื้นเมืองออสเตรเลีย อาจช่วยลดปริมาณก๊าซ ที่ก่อให้เกิดปรากฏการณ์ในเรือนกระจก
นักวิทยาศาสตร์ที่ออสเตรเลียเปิดเผยว่า วิธีการควบคุมไฟป่าแบบดั้งเดิมของชนพื้นเมืองในออสเตรเลียอาจช่วยลดปริมาณก๊าซ ที่ก่อให้เกิดปรากฎการณ
โดยวิธีการดังกล่าว สามารถจำกัดการลุกลามรุนแรงของไฟไหม้ป่าโปร่งหรือป่าละเมาะซึ่งมักจะเกิดขึ้นทุกปีทั่วภาคเหนือของออสเตรเลีย ที่มีลักษณะเป็นทุ่งหญ้าเขตร้อนขนาดใหญ่ ราว 90% ของไฟที่ไหม้ในเขตป่าโปร่งหรือป่าละเมาะในออสเตรเลียเกิดขึ้นบริเวณพื้นที่ห่างไกลทางเหนือของประเทศ ทุกๆ ปีทุ่งหญ้าสะวันนาอาณาเขตกว้างใหญ่ไพศาลจะถูกน้ำท่วมในช่วงฤดูฝน ส่งผลให้พืชพรรณต่างๆ เติบโตขึ้นชนพื้นเมืองในออสเตรเลียหรือชาวอะบอริจิน จะใช้วิธีดั้งเดิมด้วยการเผาหญ้าส่วนเล็กๆเป็นจุดๆ เพื่อจำกัดการลุกลามของไฟป่าในช่วงเดือนที่แห้งแล้ง เชื่อกันว่าวิธีดังกล่าวเป็นส่วนหนึ่งของหลายๆกลวิธีในการลดปริมาณก๊าซที่ก่อให้เกิดปรากฎการณ์เรือนกระจกซึ่งเกิดจากการเผาไหม้จากไฟป่าที่กินอาณาเขตกว้างใหญ่แต่วิธีการดั้งเดิมแบบนี้ได้เริ่มเลือนหายไปนับตั้งแต่ชาวยุโรป อพยพเข้ามาอาศัยในออสเตรเลียอย่างไรก็ตาม คุณ ScottHeckbert นักเศรษฐศาสตร์สิ่งแวดล้อม แห่งสำนักงานวิทยาศาสตร์แห่งชาติออสเตรเลียหรือCSIRO เชื่อว่าภูมิปัญญาท้องถิ่นของชาวอะบอริจิน สามารถนำมาใช้ลดมลพิษที่เกิดจากการเผาไหม้ได้ คุณ Heckbert บอกว่าในช่วงปลายฤดูแล้งวิธีการควบคุมพื้นที่การลุกลามของไฟป่าจะช่วยให้ไฟป่าไม่ลุกลามกินอาณาเขตหลายพันกิโลเมตรนักเศรษฐศาสตร์สิ่งแวดล้อมผู้นี้ยังบอกด้วยว่าไฟป่าคือสาเหตุที่ทำให้เกิดก๊าซที่ก่อให้เกิดปรากฎการณ์เรือนกระจกราว 3%ของที่เกิดขึ้นในออสเตรเลียทั้งหมด ซึ่งนักวิทยาศาสตร์เชื่อว่า การใช้วิธีการควบคุมไฟป่าแบบดั้งเดิมจะช่วยลดปริมาณก๊าซดังกล่าวได้ถึง5 ล้านตัน ซึ่งภายใต้โครงการควบคุมการก่อให้เกิดก๊าซเรือนกระจกโดยการเสนอสิ่งกระตุ้นทางเศรษฐกิจเป็นการแลกเปลี่ยนหรือCarbon trading ที่รัฐสภาออสเตรเลียกำลังพิจารณาอยู่นั้นการควบคุมไฟป่าด้วยวิธีดั้งเดิมนี้ จะช่วยสร้างรายได้ให้แก่ชุมชนพื้นเมืองในออสเตรเลียได้นับล้านๆดอลล่าร์ ปัจจุบันออสเตรเลียคือประเทศที่ผลิตก๊าซเรือนกระจกโดยเฉลี่ยต่อหัวประชากรมากที่สุดในโลกประเทศหนึ่ง สำหรับโครงการ Carbon trading ของออสเตรเลียนี้ กำหนดให้บริษัทต่างๆ ต้องซื้อใบอนุญาตสำหรับก๊าซคาร์บอนที่ปล่อยออกมาทุกๆหนึ่งตัน และยังมีข้อเสนอจูงใจด้านเศรษฐกิจเพื่อให้ลดปริมาณก๊าซเรือนกระจกด้วยโดยคาดว่าโครงการนี้ จะครอบคลุมปริมาณก๊าซคาร์บอนราว 75% ของปริมาณทั้งหมด ที่บริษัทผู้ก่อมลพิษรายใหญ่ๆของออสเตรเลีย1,000 บริษัทปล่อยออกมา และรัฐสภาออสเตรเลีย จะลงมติรับรองโครงการดังกล่าวในสัปดาห์นี้